open-index/open-wikipedia-markdown huggingface dataset:
Ιμπραχίμ Ιλχαμί Πασάς

Ο πρίγκιπας Νταμάντ **Ιμπραχίμ Ιλχαμί Πασάς** ( (3 Ιανουαρίου 1836 - 9 Σεπτεμβρίου 1860) ήταν ο μόνος επιζών γιος του Αμπάς Α ́ της Αιγύπτου και της συζύγου του Μαχιβέχ Χανίμ.

Ο Ιμπραήμ Ιλχαμί περιτομήθηκε το 1849. Τον Ιούλιο του 1854, μετά το τέλος τού πατέρα του Αμπάς Α΄, οι πιστοί του προσπάθησαν ανεπιτυχώς να τον αναβιβάσουν στο θρόνο.

## Βιογραφία
Τον Μάρτιο του 1854, ένας αγγελιοφόρος από την Κωνσταντινούπολη ανακοίνωσε τον αρραβώνα του Ιμπραχίμ Πασά με τη Μυνιρέ Σουλτάν, κόρη του Αμπντουλ Μετζίτ Α΄ και της συζύγου του Βερντισενάν Καντίν. Μεγάλες δημόσιες εορτές ανακηρύχθηκαν, και ο χεδίβης (αντιβασιλιάς) ανέφερε, ότι ήταν πολύ ικανοποιημένος με την είδηση.   Ο Ιμπραχίμ Πασάς της έστειλε δαχτυλίδι, σκουλαρίκια και τιάρα ως δώρα του αρραβώνα. Υπήρχαν επίσης όλα τα είδη αρώματος, που καλύπτονταν με διαφανή πώματα, και μπολ με μόσχο και μαστίχα. Υπήρχαν κρυστάλλινες καράφες, που περιείχαν σιρόπι, και πορσελάνινα βαζάκια από τη Σαξονία, που περιείχαν όλα τα είδη των συντηρητικών, και τελικά υπήρχαν τόσο ανατολικά όσο και δυτικά γλυκά σε πιάτα κινεζικής πορσελάνης.  Η Βερντισενάν Καντίν έδωσε μερικά από αυτά τα αρώματα και μπουκιές φαγητού σε άλλες πριγκίπισσες, και τα διένειμε επίσης εξίσου στους ανθρώπους στην ακολουθία της. Ο αρραβώνας πραγματοποιήθηκε στο Παλάτι Σεμσιπασά.

Ο γάμος πραγματοποιήθηκε στις 10 Αυγούστου 1854 στο Μπαλταλιμάνι *σαχιλχανέ* (παραθαλάσσιο σπίτι), στην Κωνσταντινούπολη. Ο γάμος ολοκληρώθηκε στις 31 Ιουλίου 1857. Το ζευγάρι έλαβε ένα παλάτι, που βρίσκεται στο Φιντικλί ως κατοικία τους.

Ο Ιμπραήμ είχε τρεις συζύγους, 1.τη *Νασρίν Καντίν* (απεβ. 1871), μητέρα της
* πριγκίπισσας Εμινά Ιλχαμί (γενν. 1858),

2.την *Τζεσμί Αχού Καντίν* (γενν. 1859), μητέρα της
* πριγκίπισσας Ζεγινάμπ Ιλχαμί (γενν. 1859), 
* της Ασίκ Μπαγιράν Καντίν (1878) και
* της Τεβχίντε Ιλχαμί (γενν. 1860). 

Η μεγαλύτερη, Εμινά Ιλχαμί, παντρεύτηκε τον Τεουφίκ Πασά, τον μεγαλύτερο γιο του Ισμαήλ Πασά, και η 2η κόρη, Ζεγινάμπ Ιλχαμί, παντρεύτηκε τον Μαχμούντ Χαμντί Πασά, τον 5ο γιο του Ισμαήλ Πασά.

## Το τέλος
Ο πρίγκιπας Ιμπραήμ απεβίωσε στις 9 Σεπτεμβρίου 1860, όταν το σκάφος του ανετράπη κατά τη διάρκεια της διέλευσης του Βοσπόρου, κοντά στο παλάτι Μπεμπέκ, σε αυτό που είναι σήμερα ο κόλπος Μπεμπέκ.

## Οικογένεια
Ο πρίγκιπας Ιμπραήμ Ιλχαμί είχε τρεις κόρες:

* πριγκίπισσα Εμινά Ιλχαμί (24 Μαΐου 1858, Κωνσταντινούπολη - 19 Ιουνίου 1931, Μπεμπέκ, Βοσφόρος, Κωνσταντίνος, Τουρκία),
* πριγκίπισσα Ζεγινάμπ Ιλχαμιί (29 Δεκεμβρίου 1859, Κωνσταντινούπολη - 17 Μαΐου 1918, Κάιρο, Αίγυπτος),
* πριγκίπισσα Τεβχίντε Ιλχαμί (1860, Κωνσταντινούπολη - 1882, Κάιρο).

## Αναφορές

Κατηγορία:Δυναστεία του Μεχμέτ Αλή
Μουχάμαντ Αλί, πρίγκιπας του Σαΐντ

Ο **Μουχάμαντ Αλί**, πρίγκιπας του Σαΐντ ( (γενν. 5 Φεβρουαρίου 1979) είναι ο κληρονομικός διάδοχος των θρόνοων της Αιγύπτου και του Σουδάν, ως ο μεγαλύτερος γιος του πρώην βασιλιά Φουάντ Β΄.

## Βιογραφία
Ο **Μουχάμαντ Αλί** γενν. 5 Φεβρουαρίου 1979 στο Κάιρο της Αιγύπτου. Είναι ο μεγαλύτερος γιος του Φουάντ Β΄ (ο οποίος απομακρύνθηκε ενώ ήταν ακόμη μωρό και μεγάλωσε στην εξορία),  και της πρώην σύζυγου του (γεννημένης ως Dominique-France Loeb-Picard). Ο Μουχάμαντ Αλί είναι επίσης εγγονός του βασιλιά Φαρούκ και της βασίλισσας Ναριμάν Σαντέκ. He is the elder son of Fuad II, who was deposed while he was still a baby and was raised in exile, and his former wife, (*[[Married and maiden names|née]]* Dominique-France Loeb-Picard). Muhammad Ali is also the grandson of King Farouk and Queen Narriman.

Κατόπιν αιτήματος τού πατέρα του, Φουάντ Β ́, ο πρόεδρος Ανουάρ Σαντάτ έδωσε άδεια στη μητέρα του, Φαντιλά, να γεννήσει στην Αίγυπτο. Ως αποτέλεσμα, ο Μουχάμαντ Αλί έγινε το πρώτο μέλος του κλάδου της βασιλικής οικογένειας της Αιγύπτου, που επέστρεψε στη χώρα μετά το πραξικόπημα του 1953. 

Ο πρίγκιπας Μουχάμαντ Αλί μεγάλωσε και εκπαιδεύτηκε μεταξύ Ευρώπης και Μαρόκου, παρακολουθώντας το *Ινστιτούτο Λε Ροζεΰ* στην Ελβετία. Εργάζεται σε μεσιτικό ακινήτων στο Παρίσι.

Περνά επίσης χρόνο στην Αίγυπτο, ιδιαίτερα αφού το αιγυπτιακό κράτος αναγνωρίζει την ιστορική κληρονομιά της δυναστείας τού Μεχμέτ Αλή.

Ο Μοχαμάντ Αλί έχει μια αδελφή, τη Φαουζία Λατίφα, που γεννήθηκε στο Μονακό στις 12 Φεβρουαρίου 1982, και έναν αδελφό, τον Φαχρ-Εντίν, που γεννήθηκε στο Ραμπάτ του Μαρόκου στις 25 Αυγούστου 1987.

## Οικογένεια
Ενώ ήταν διακοπές στην Κωνσταντινούπολη, ο πρίγκιπας Μουχαμάντ Αλί παρακολούθησε τον γάμο του πρίγκιπας Ρούντολφ πρίγκιπα του Λήχτενσταϊν και της Τιλσίμ Τανμπέρκ στις 20 Απριλίου 2012.  Εκεί γνώρισε την πριγκίπισσα Νοάλ του Αφγανιστάν, κόρη του πρίγκιπα Μοχαμέντ Νταούντ Παστουνγιάρ Χαν και εγγονή του βασιλιά Ζαχίρ Σαχ του Αφγανιστάν. Ο αρραβώνας τους ανακοινώθηκε στις 27 Απριλίου 2013.

Ο γάμος τους πραγματοποιήθηκε στις 30 Αυγούστου 2013, στο πρώην Παλάτι Τσιραγάν της Κωνσταντινούπολης, με την παρουσία του Φουάντ Β΄. Μέλη και των δύο οικογενειών και οι φίλοι τους παρακολούθησαν τον γάμο και τις εορτές, και εκπρόσωποι από ευρωπαϊκές και ανατολικές βασιλικές οικογένειες, καθώς και πολλοί Αιγύπτιοι αξιωματούχοι, προσκλήθηκαν επίσης.

Από αυτή την ένωση, δύο παιδιά γεννήθηκαν στις 12 Ιανουαρίου 2017, δίδυμα, που φέρουν τον τίτλο της Βασιλικής Υψηλότητας:

* *Φουάντ Ζαχέρ Χασάν*, πρίγκιπας της Αιγύπτου. Τα ονόματά του επιλέχθηκαν προς τιμήν: του παππού του, βασιλιά Φουάντ Β ́ της Αιγύπτου, του προπάππου του, του Βασιλιά Ζαχέρ Σαχ του Αφγανιστάν και του βασιλιά Χασάν Β΄ του Μαρόκου.
* *Φαράχ-Νουρ*, πριγκίπισσα της Αιγύπτου.

## Τίτλοι και προσφωνήσεις
* 5 Φεβρουαρίου 1979 - τώρα: Η Βασιλική Υψηλότητα ο Πρίγκιπας Μουχαμάντ Αλί της Αιγύπτου, Πρίγκιπας του Σαΐντ (ο τίτλος διεκδικείται και είναι αυλικός).

### Δυναστικές τιμές
*  Οίκος του Μεχμέτ Αλή: Περιδέραιο του Τάγματος του Μεχμέτ Αλή.

## Αναφορές

Κατηγορία:Δυναστεία του Μεχμέτ Αλή
Επιτροπή Περιβάλλοντος, Δημόσιας Υγείας και Ασφάλειας Τροφίμων (Ευρωπαϊκό Κοινοβούλιο)

Η **Επιτροπή Περιβάλλοντος, Δημόσιας Υγείας και Ασφάλειας των Τροφίμων** (ENVI) είναι μια επιτροπή του Ευρωπαϊκού Κοινοβουλίου. Έχει 81 μόνιμα μέλη.

## Ιστορικό - Εξέλιξη
Κατά τη δεκαετία του 1990, η σχετικά χαμηλή σημασία του οδήγησε στο να χαρακτηριστεί δυσμενώς από τους ευρωβουλευτές ως «επιτροπή Σταχτοπούτας». Ωστόσο, έκτοτε οι εξουσίες της επιτροπής αυξήθηκαν. Η διαδικασία συναπόφασης για τη νομοθεσία, η οποία παρέχει μεγαλύτερες εξουσίες στο Κοινοβούλιο, επεκτάθηκε σε περισσότερους τομείς πολιτικής. Συγκεκριμένα, οι τομείς που κάλυπτε αυτή η επιτροπή ήταν οι κύριοι αποδέκτες αυτών των νέων εξουσιών. 

Η αυξανόμενη σημασία των θεμάτων με τα οποία ασχολείται (για παράδειγμα, η υπερθέρμανση του πλανήτη) σημαίνει επίσης ότι έχει γίνει μια από τις σημαντικότερες επιτροπές του Κοινοβουλίου. Οι ανοικτές συνεδριάσεις της επιτροπής, καθώς αποτελούν επίσης ένα σημαντικό φόρουμ εντός του Κοινοβουλίου, συνήθως παρακολουθούνται με μεγάλη επιτυχία τόσο από λομπίστες επιχειρήσεων όσο και από εκπροσώπους περιβαλλοντικών ΜΚΟ.

## Αρμοδιότητα
Επιτροπή αρμόδια για:

# την πολιτική περιβάλλοντος και τα μέτρα προστασίας του περιβάλλοντος, και ειδικότερα:
#* την κλιματική αλλαγή,
#* τη ρύπανση του αέρα, του εδάφους και των υδάτων, τη διαχείριση των αποβλήτων και την ανακύκλωση, τις επικίνδυνες ουσίες και τα επικίνδυνα παρασκευάσματα, τα επίπεδα θορύβου και την προστασία της βιολογικής ποικιλομορφίας,
#* την αειφόρο ανάπτυξη,
#* τα διεθνή και περιφερειακά μέτρα και τις συμφωνίες που αποσκοπούν στην προστασία του περιβάλλοντος,
#* την αποκατάσταση των ζημιών στο περιβάλλον,
#* την πολιτική προστασία,
#* την Ευρωπαϊκή Υπηρεσία Περιβάλλοντος,
#* τον Ευρωπαϊκό Οργανισμό Χημικών Προϊόντων·
# τη δημόσια υγεία, και ειδικότερα:
#* τα προγράμματα και τις ειδικές δράσεις στον τομέα της δημόσιας υγείας,
#* τα φαρμακευτικά και καλλυντικά προϊόντα,
#* τις υγειονομικές πλευρές της βιοτρομοκρατίας,
#* τον Ευρωπαϊκό Οργανισμό Αξιολόγησης των Φαρμακευτικών Προϊόντων, το Ευρωπαϊκό Κέντρο Πρόληψης και Ελέγχου Νόσων·
# ζητήματα ασφαλείας των τροφίμων, μεταξύ άλλων ιδίως:
#* τη σήμανση και την ασφάλεια των τροφίμων,
#* την κτηνιατρική νομοθεσία που αφορά την προστασία από τους κινδύνους για την ανθρώπινη υγεία· τον υγειονομικό έλεγχο των τροφίμων και των συστημάτων παραγωγής προϊόντων διατροφής,
#* την Ευρωπαϊκή Αρχή για την Ασφάλεια των Τροφίμων και το Ευρωπαϊκό Διατροφικό και Κτηνιατρικό Γραφείο.

## Διατελέσαντες Πρόεδροι

## Εξωτερικοί Σύνδεσμοι

* Ιστοσελίδα Ευρωπαϊκού Κοινοβουλίου για την Επιτροπή Περιβάλλοντος, Δημόσιας Υγείας και Ασφάλειας Τροφίμων

Κατηγορία:Ευρωπαϊκό Κοινοβούλιο
Κατηγορία:Επιτροπές Ευρωπαϊκού Κοινοβουλίου
Επιτροπή Αλιείας (Ευρωπαϊκό Κοινοβούλιο)

Η **Επιτροπή Αλιείας (PECH)** είναι μια επιτροπή του Ευρωπαϊκού Κοινοβουλίου.

Η Επιτροπή Αλιείας ιδρύθηκε στις 21 Ιουλίου 1994 κατά τη συστατική συνεδρίαση της 4ης νομοθετικής περιόδου (1994-1999). Πριν από αυτήν την ημερομηνία, θέματα σχετικά με την Κοινή Αλιευτική Πολιτική (ΚΑλΠ) αντιμετωπιζόταν από μια ομάδα εργασίας και, στη συνέχεια, από μια υποεπιτροπή της Επιτροπής Γεωργίας.

Η έναρξη ισχύος της Συνθήκης της Λισσαβώνας το 2009 περιελάμβανε σημαντικές αλλαγές και μεγαλύτερη ευθύνη για την Επιτροπή Αλιείας, η οποία κλήθηκε να λάβει αποφάσεις στο πλαίσιο της συνήθους νομοθετικής διαδικασίας (πρώην διαδικασία «συναπόφασης») για ζητήματα που είναι ζωτικής σημασίας για την ΚΑΠ. Ενώ η συνήθης νομοθετική διαδικασία εφαρμόζεται σε όλες σχεδόν τις αποφάσεις για την αλιεία1, ορισμένα ζητήματα, όπως ο καθορισμός και η κατανομή των αλιευτικών δυνατοτήτων (TAC και ποσοστώσεις), εμπίπτουν στις αποκλειστικές αρμοδιότητες του Συμβουλίου.

Κατά την 9η κοινοβουλευτική περίοδο οι αρμοδιότητες της Επιτροπής Αλιείας παρέμειναν αμετάβλητες σε σύγκριση με την προηγούμενη περίοδο. Σε ορισμένες περιπτώσεις, ζητήματα που σχετίζονται με τους θαλάσσιους βιολογικούς πόρους, τον θαλάσσιο χωροταξικό σχεδιασμό και την καλή διαβίωση των ζώων οδήγησαν σε ορισμένες περιπτώσεις σε συγκρούσεις αρμοδιοτήτων με άλλες επιτροπές, απαιτώντας περιστασιακά ενισχυμένη συνεργασία σύμφωνα με το άρθρο 57 του Κανονισμού του Κοινοβουλίου.

Τον Φεβρουάριο του 2020, στον απόηχο του Brexit, ο αριθμός των μελών της Επιτροπής Αλιείας αυξήθηκε από 27 σε 28. Αυτή η προσαρμογή είχε καταστεί απαραίτητη προκειμένου η επιτροπή να αντικατοπτρίζει τη σύνθεση της Ολομέλειας, μετά από ορισμένες αλλαγές στα μέλη της PECH προσχώρηση σε πολιτικές ομάδες.

## Αρμοδιότητες
Η Επιτροπή είναι αρμόδια για:

# τη λειτουργία και την ανάπτυξη της κοινής αλιευτικής πολιτικής και τη διαχείρισή της·
# τη διατήρηση των αλιευτικών πόρων, τη διαχείριση της αλιείας και των στόλων που εκμεταλλεύονται τους εν λόγω πόρους και την εφαρμοσμένη έρευνα στον τομέα της θαλάσσιας αλιείας·
# την κοινή οργάνωση της αγοράς προϊόντων αλιείας και υδατοκαλλιέργειας και την μεταποίηση και εμπορία αυτών·
# τη διαρθρωτική πολιτική στους τομείς της αλιείας και της υδατοκαλλιέργειας, συμπεριλαμβανομένων των χρηματοδοτικών μέσων και των ταμείων προσανατολισμού της αλιείας για την στήριξη των τομέων αυτών·
# την ολοκληρωμένη θαλάσσια πολιτική σχετικά με τις αλιευτικές δραστηριότητες·
# τις συμφωνίες σύμπραξης βιώσιμης αλιείας, τους περιφερειακούς οργανισμούς αλιείας και την εφαρμογή των διεθνών υποχρεώσεων στον τομέα της αλιείας.

## Εξωτερικοί Σύνδεσμοι
Ιστοσελίδα Ευρωπαϊκού Κοινοβουλίου για την Επιτροπή Αλιείας

Κατηγορία:Ευρωπαϊκό Κοινοβούλιο
Κατηγορία:Επιτροπές Ευρωπαϊκού Κοινοβουλίου
Πάολο Φερνάντες

Ο **Παόλο Φερνάντες Κάντιν** (γεννήθηκε στις 19 Αυγούστου 1998) είναι Ισπανός επαγγελματίας ποδοσφαιριστής που αγωνίζεται ως πλάγιος μέσος και ως επιθετικός μέσος στην Αλ Καλίτζ, ως δανεικός από την ΑΕΚ.

## Καριέρα σε συλλόγους

### Μάντσεστερ Σίτι
Γεννήθηκε στη Σαραγόσα της Αραγωνίας, ο Φερνάντες ξεκίνησε την καριέρα του στην τοπική Ρεάλ Σαραγόσα. Το 2013, σε ηλικία 15 ετών, εντάχθηκε στις ακαδημίες της Μάντσεστερ Σίτι, έπειτα από πρόσκληση που δέχτηκε ο παίκτης από τον Αγγλικό σύλλογο.  Η Ρεάλ Σαραγόσα αργότερα ισχυρίστηκε στην Βασιλική Ισπανική Ομοσπονδία Ποδοσφαίρου ότι ο παίκτης δεν είχε την άδεια να ενταχθεί στην Μάντσεστερ Σίτι, και η αγγλική ομάδα αναγκάστηκε να πληρώσει αποζημίωση ύψους 180.000 ευρώ.

Ο Φερνάντες αγωνίστηκε με τα τμήματα Κ18, Κ21 και Κ23 του συλλόγου. Με την τελευταία, σημείωσε 11 γκολ σε 22 εμφανίσεις στην Πρέμιερ Λιγκ των νέων.

#### Δανεισμός στην Μπρέντα
Στις 24 Ιουνίου 2017, ο Φερνάντες μαζί με τον Τιερί Αμπρόζ και τον Πάμπλο Μαρί παραχωρήθηκαν δανεικοί στην ολλανδική Μπρέντα. Έκανε το επαγγελματικό του ντεμπούτο στις 12 Αυγούστου, μπαίνοντας ως αλλαγή μια ήττα με 1-4 από την Φίτεσε.

Ο Φερνάντες σκόραρε το πρώτο του επαγγελματικό γκολ στις 3 Δεκεμβρίου 2017, σημειώνοντας το τρίτο της ομάδας του σε εντός έδρας νίκη με 3-1 εναντίον της Εξέλσιορ. Στις 12 Ιουλίου του 2018, ο δανεισμός του στην Μπρέντα επεκτάθηκε για μία ακόμη σεζόν, με τον Φερνάντες να σημειώνει μόλις 8 εμφανίσεις την επόμενη σεζόν.

#### Δανεισμός στην Περούτζια
Στις 17 Ιουλίου του 2019, εντάχθηκε στην ιταλική Περούτζια της Σέριε Β, ως δανεικός για την σεζόν 2019-20. Τελείωσε την σεζόν μετρώντας 16 συμμετοχές.

### Καστεγιόν
Ο Φερνάντες εντάχθηκε στην νεοφώτιστη της Σεγούντα Ντιβισιόν, Καστεγιόν στις 3 Σεπτεμβρίου 2020, υπογράφοντας τριετές συμβόλαιο.

### Βόλος ΝΠΣ
Στις 29 Ιουνίου του 2021, ανακοινώθηκε από τον ΝΠΣ Βόλο χωρίς να διευκρινίζεται η διάρκεια του συμβολαίου του. Στις 19 Σεπτεμβρίου 2021, σκόραρε το πρώτο του γκολ για τον νέο του σύλλογο σε μια νίκη με 3-1 εναντίον του Απόλλωνα Σμύρνης.

### ΑΕΚ
Στις 15 Σεπτεμβρίου 2022, υπέγραψε συμβόλαιο τεσσάρων ετών με την AEK, παραμένοντας στον Βόλο ως δανεικός μέχρι το τέλος του χρόνου. Το 2025 παραχωρήθηκε δανεικός στην Αλ Καλίτζ.

## Τίτλοι
**ΑΕΚ**

* Πρωτάθλημα Ελλάδος: 2022–23
* Κύπελλο Ελλάδος: 2022–23

## Παραπομπές

## Εξωτερικοί σύνδεσμοι
* 
* 

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μάντσεστερ Σίτι
Κατηγορία:Ξένοι ποδοσφαιριστές στην Αγγλία
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές ΝΑΚ Μπρέντα
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Περούτζα Κάλτσιο
Κατηγορία:Ποδοσφαιριστές Σέριε Β
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Κλουμπ Ντεπορτίβο Καστεγιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στη Σαουδική Αραβία
Ντέρεκ Ντρουέν

Ο **Ντέρεκ Ντρουέν** (*Derek Drouin*, γενν. 6 Μαρτίου 1990) είναι Καναδός αθλητής του στίβου, και συγκεκριμένα άλτης του ύψους, ο «χρυσός» Ολυμπιονίκης του Ρίο και παγκόσμιος πρωταθλητής στο αγώνισμα αυτό το 2015. Γεννήθηκε στην πόλη Σάρνια του νότιου Οντάριο και μεγάλωσε στη γειτονική κοινότητα Κορούνα (*Corunna*). Ασχολήθηκε επίσης και με το δέκαθλο.

Η πρώτη του διεθνής επιτυχία ήταν η πρώτη θέση στο Παναμερικανικό Πρωτάθλημα Νέων του 2009, με άλμα στα 2,27 μέτρα. Συνέχισε τη σταδιοδρομία του σπουδάζοντας στις ΗΠΑ, με την ομάδα στίβου του Πανεπιστημίου της Ιντιάνα, και έγινε ο πρώτος αθλητής στην ιστορία του NCAA που κέρδισε 5 πρωταθλήματα NCAA στο άλμα εις ύψος (το τελευταίο το 2013).

Καθώς είχε κερδίσει και Πρωτάθλημα Καναδά στους άνδρες, επιλέχθηκε να εκπροσωπήσει τη χώρα του στους Ολυμπιακούς Αγώνες του 2012 στο Λονδίνο, μαζί με τον Μάικλ Μέισον. Ο Ντρουέν ήταν τυχερός ως προς τη συμμετοχή του στους συγκεκριμένους Ολυμπιακούς, καθώς είχε υποστεί ρήξη τριών συνδέσμων του ποδιού του σε ένα μίτινγκ στο Μισισίπι και είχε επιστρέψει στους στίβους μόλις τον Απρίλιο του 2012. Επιπλέον τύχη είχε και ως προς την κατάταξή του στους Αγώνες του Λονδίνου: εκεί κατέλαβε την τρίτη θέση με άλμα στα 2,29 μέτρα, από κοινού με τους Ρόμπερτ Γκράμπαρτζ και Μουτάζ Μπαρσάμ, εξαιτίας απόλυτης ισοβαθμίας, αλλά το 2019 δόθηκε στον Ντρουέν και τους άλλους δύο αργυρό μετάλλιο, επειδή ο αρχικός «χρυσός» Ολυμπιονίκης Ιβάν Ούχοφ ακυρώθηκε για παραβιάσεις τον κανονισμών για το ντόπινγκ.

Την επόμενη χρονιά ο Ντρουέν είχε αναλάβει πλήρως από τον τραυματισμό και υπερπήδησε τα 2,38 μ. στο Παγκόσμιο Πρωτάθλημα Στίβου 2013, εννέα εκατοστά περισσότερο από όσο στους Ολυμπιακούς Αγώνες του Λονδίνου, σημειώνοντας νέο ατομικό ρεκόρ και ρεκόρ Καναδά, ωστόσο ήρθε και πάλι τρίτος. Οι κορυφαίες στιγμές της σταδιοδρομίας του ήταν δύο και τρία χρόνια αργότερα, όταν κατέκτησε τα χρυσά μετάλλια στο Παγκόσμιο πρωτάθλημα του Πεκίνου και τους Ολυμπιακούς Αγώνες του Ρίο αντιστοίχως.

Το ατομικό ρεκόρ του Ντρουέν είναι 2,40 μέτρα και σημειώθηκε στις 25 Απριλίου 2014 στο Ντε Μόιν (Άιοβα). Παραμένει και σήμερα το εθνικό ρεκόρ Καναδά και τον εντάσσει στη μικρή ομάδα των αλτών που έχουν υπερβεί αυτό το ύψος παγκοσμίως. Το ρεκόρ του σε αγώνες κλειστού στίβου είναι 2,35 μ. και επιτεύχθηκε επίσης στις ΗΠΑ (στο Φέγιετβιλ του Άρκανσο), στις 9 Μαρτίου 2013.

## Αποτελέσματα σε σημαντικούς διεθνείς αγώνες

## Παραπομπές


## Εξωτερικοί σύνδεσμοι

* O Ντέρεκ Ντρουέν στον ιστότοπο του World Athletics
* Ο Ντρουέν στο *Athletics Canada*

Κατηγορία:Καναδοί αθλητές του στίβου
Κατηγορία:Άλτες του ύψους
Κατηγορία:Καναδοί Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Λισέου

Το **Μεγάλο Θέατρο του Λισέου** (καταλαν. *Gran Teatre del Liceu*), αποκαλούμενο συνήθως απλώς **Ελ Λισέου** (*El Liceu*), είναι θέατρο όπερας στη Βαρκελώνη της Ισπανίας. Βρίσκεται στη γνωστότερη οδό της πόλεως, τη Λα Ράμπλα, στην κεντρική  περιοχή (Παλαιά Πόλη, *Ciutat Vella*), και είναι το παλαιότερο θέατρο της Βαρκελώνης που διατηρεί την ίδια χρήση.

Ιδρύθηκε το 1837 σε άλλη τοποθεσία και άνοιξε στη σημερινή διεύθυνσή του στις 4 Απριλίου 1847. Κάηκε και ξανακτίσθηκε μετά από πυρκαγιές το 1861 και το 1994, με την τελευταία φορά να επαναλειτουργεί στις 7 Οκτωβρίου 1999. Στις 7 Νοεμβρίου 1893, κατά την πρώτη πρεμιέρα της σεζόν, ένας αναρχικός πέταξε δύο βόμβες στην πλατεία του θεάτρου, σκοτώνοντας περίπου είκοσι ανθρώπους και τραυματίζοντας πολλούς άλλους.

Από το 1847 μέχρι το 1989 το Λισέου, έχοντας 2.338 θέσεις, ήταν η μεγαλύτερη όπερα (λυρική σκηνή) σε ολόκληρη την Ευρώπη. Από το 1994 και μετά το Λισέου ανήκει σε ένα δημόσιο ίδρυμα, το οποίο το διαχειρίζεται και έχει στο διοικητικό του συμβούλιο εκπροσώπους του Υπουργείου Πολιτισμού της Ισπανίας, τη Κυβερνήσεως της Καταλονίας, της Επαρχίας της Βαρκελώνης και του Δήμου της Βαρκελώνης. Το Λισέου διατηρεί τη δική του χορωδία (την *Cor del Gran Teatre del Liceu*), τη δική του συμφωνική ορχήστρα (την *Orquestra Simfònica del Gran Teatre del Liceu*) και τη δική του μουσική σχολή, το ''Conservatori Superior de Música del Liceu'', όπου σπούδασαν μεταξύ άλλων προσωπικότητες όπως η Βικτόρια ντελς Άνχελς, η Μονσεράτ Καμπαγιέ, ο Χοσέ Καρρέρας, αλλά και η μετέπειτα δασκάλα φωνητικής της Κάλλας στην Ελλάδα, η Ελβίρα ντε Ιδάλγο.

Δίπλα στο θέατρο υπάρχει ο ομώνυμος σταθμός της Γραμμής 3 του Μετρό της Βαρκελώνης.

## Παραπομπές


## Πηγές
* Alier, Roger: *El Gran Teatro del Liceo: historia artística*, εκδ. Francesc X. Mata, Βαρκελώνη 1991
* Tribó, Jaume: *Annals 1847–1897 del Gran Teatre del Liceu*, εκδ. Amics del Liceu: Gran Teatre del Liceu, Βαρκελώνη 2004

## Εξωτερικοί σύνδεσμοι
* 
* Επίσημος ιστότοπος

Κατηγορία:Θέατρα όπερας
Κατηγορία:Κτίρια και κατασκευές στη Βαρκελώνη
Κατηγορία:Πολιτισμός στη Βαρκελώνη
Βιττόριο Γκριγκόλο

Ο **Βιττόριο Γκριγκόλο** (ιταλ. *Vittorio Grigòlo*, γενν. 19 Φεβρουαρίου 1977) είναι Ιταλός τενόρος.

Γεννήθηκε στο Αρέτσο, αλλά μεγάλωσε στη Ρώμη. Τραγουδούσε από την ηλικία των τεσσάρων ετών. Στα εννέα του συνόδευσε τη μητέρα του στον οφθαλμίατρο για να ελέγξει εκείνη τα μάτια της και, όταν άκουσε κάποιον να τραγουδά σε άλλο δωμάτιο, το παίδι άρχισε να ερμηνεύει αυθόρμητα τη δική του απόδοση του *[[Ave Maria]]*. Ο άλλος τραγουδιστής, που ήταν ο πατέρας του οφθαλμιάτρου, εντυπωσιασθηκε τόσο, ώστε επέμεινε να πάει ο Βιττόριο σε μια ακρόαση για τη Χορωδία της Καπέλα Σιστίνα όσο το δυνατό συντομότερα. Ο μικρός Βιττόριο επιλέχθηκε πράγματι να γίνει μέλος της χορωδίας, και μάλιστα ως σολίστ. Κατόπιν σπούδασε πέντε χρόνια στη *Schola Puerorum* της Καπέλα Σιστίνα και στα 13 του ερμήνευσε τον ρόλο του Παστορέλλο σε παράσταση της *[[Τόσκα (όπερα)|Τόσκα]]* στην Όπερα της Ρώμης, όπου τραγούδησε και ο Λουτσιάνο Παβαρόττι. Αυτός ήταν ο πρώτος ρόλος του σε παράσταση όπερας. Σε ηλικία 23 ετών έγινε ο νεαρότερος άνδρας που τραγούδησε ποτέ στη Σκάλα του Μιλάνου.

Τον Αύγουστο του 2013 ο Γκριγκόλο έλαβε μέρος στην πρώτη «Συναυλία των Παρισίων», ερμηνεύοντας μπροστά σε ένα πλήθος άνω των 800 χιλιάδων ακροατών. Για την ερμηνεία του βασικού ρόλου του Μανρίκο στο *[[Τροβατόρε]]* στο Λισέου της Βαρκελώνης τον Νοέμβριο του 2021, γράφηκε ότι ήταν «ο κυρίαρχος της σκηνής». Στη διάρκεια της σταδιοδρομίας του, ο τενόρος έχει τραγουδήσει σε πολλές λυρικές σκηνές ανά τον κόσμο, όπως στην Όπερα της Ζυρίχης, στην Όπερα του Σίδνεϊ, στην Κρατική Όπερα του Αμβούργου, στη Γερμανική Όπερα του Βερολίνου, στη Μητροπολιτική Όπερα της Νέας Υόρκης και στη Γενεύη. Τραγούδησε επίσης στο Μέγαρο Μουσικής Αθηνών στις 12 Οκτωβρίου 2023 στη μουσική εκδήλωση «Για την Οικουμένη».

## Ακυρώσεις συμβολαίων
Τον Σεπτέμβριο του 2019 ο Γκριγκόλο απολύθηκε από τη Βασίλική Όπερα του Κόβεντ Γκάρντεν με αιτιολογία την «ανάρμοστη συμπεριφορά» κατά τη διάρκεια περιοδείας τους στην Ιαπωνία, για να ακολουθήσει και η ακύρωση των συμβολαίων του με τη Μητροπολιτική Όπερα της Νέας Υόρκης.

## Τιμητικές διακρίσεις
Η Ευρωπαϊκή Επιτροπή απένειμε από κοινού το 2007 στον Γκριγκόλο και στον συνθέτη Ρομάνο Μουζουμάρρα (μαζί και στη δισκογραφική εταιρεία) ένα European Border Breakers Award για την ηχογράφηση πρώτου δίσκου «άλμπουμ» με τις μεγαλύτερες πωλήσεις το 2006 μέσα στην Ευρωπαϊκή Ένωση, αλλά εκτός της χώρας παραγωγής. Επίσης, το 2008 ο Γκριγκόλο πήρε μια υποψηφιότητα Βραβείου Grammy για καλύτερο άλμπουμ μιούζικαλ - το *West Side Story*.

## Δισκογραφία
* *In the Hands of Love*, Polydor Records, 2006
* *West Side Story*, Decca Records, 2007
* *Incognito*, Sony Classical, 2007
* *The Italian Tenor*, Sony Classical, 2010
* *Arrivederci*, Sony Classical, 2011
* *Ave Maria*, Sony Classical, 2013
* *The Romantic Hero*, Sony Classical, 2014
* *Verissimo*, Sony Classical, 2024 (μόνο σε download από το Διαδίκτυο)

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Ιταλοί τραγουδιστές όπερας
Κατηγορία:Ιταλοί τενόροι
Γελσέμι

Το **γελσέμι(ο)** (λατινική-επιστημονική ονομασία *Gelsemium*) είναι γένος δικοτυλήδονων φυτών της Ασίας και της Βόρειας Αμερικής, που ανήκει στην ομώνυμη οικογένεια γελσεμιοειδή. Το γένος περιλαμβάνει τρία είδη θάμνων και αναρριχητικών φυτών. Τα δύο από τα είδη είναι ιθαγενή της Β. Αμερικής και το άλλο της Κίνας και της Νοτιοανατολικής Ασίας.

Το είδος *G. sempervirens* ταξινομήθηκε για πρώτη φορά από τον Κάρολο Λινναίο με την ονομασία *Bignonia sempervirens* το 1753, ενώ ο Αντουάν-Λωράν ντε Ζυσιέ όρισε ένα νέο γένος για το ειδος αυτό το έτος 1789. Η λέξη *Gelsemium* είναι μια εκλατινισμένη μορφή της ιταλικής λέξεως για το γιασεμί, *gelsomino*. Και τα τρία είδη του γένους είναι δηλητηριώδη φυτά.

## Είδη

## Δραστικές ουσίες και ιατρικές χρήσεις
Οι δραστικές ουσίες του γελσεμιού είναι αλκαλοειδή και βρίσκονται σε συγκέντρωση περίπου 0,5%. Η κυριότερη ουσία είναι η ομώνυμη γελσεμίνη, μια πολύ τοξική ουσία συγγενική με τη στρυχνίνη, με μικρότερες ποσότητες παρόμοιων ενώσεων (όπως η γελσεμικίνη, η γελσεδίνη και άλλες). Διαφορετικές ενώσεις παρούσες επίσης στο φυτό είναι η σκοπολετίνη (γνωστή και ως γελσεμικό οξύ), μικρή ποσότητα ενός πτητικού ελαίου, ένα λιπαρό οξύ και ταννίνες. Εκτός αυτών, έχει αποδειχθεί η παρουσία μεθοξυϊνδολών στο *Gelsemium*.

Από το 1906 ένα φάρμακο ομώνυμο του φυτού «Gelsemium», που παρασκευαζόταν από το ρίζωμα και τα ριζίδια του είδους *Gelsemium sempervirens*, δινόταν για την αντιμετώπιση νευραλγίας του προσώπου και άλλων μερών του σώματος. Αποδείχθηκε επίσης πολύτιμο σε ορισμένες περιπτώσεις ελονοσίας, ενώ χρησιμοποιήθηκε περιστασιακά ως καρδιακό φάρμακο και σπασμολυτικό, αλλά ως προς αυτά ήταν κατώτερο από άλλες φαρμακευτικές ουσίες.

## Συμπτώματα
Το δηλητήριο του γελσεμιού επηρεάζει την όραση και την αναπνοή. Τα συμπτώματα μπορεί να εμφανισθούν σχεδόν αμέσως. 

## Παραπομπές


## Βιβλιογραφία
* 

Γελσεμι
Γυμνοστάχυο

Το **γυμνοστάχυο** ή **κρυπτοφράγμιο** (λατινική και επιστημονική ονομασία *Gymnostachyum*) είναι γένος δικοτυλήδονων φυτών που ανήκει στην οικογένεια των ακανθοειδών. Περιλαμβάνει 50 είδη, όλα ιθαγενή της τροπικής Ασίας, από την Ινδική υποήπειρο μέχρι την Ινδοκίνα και τη νότια Κίνα, την ηπειρωτική Μαλαισία, τη Σουμάτρα, την Ιάβα και τις Φιλιππίνες. Τα είδη αυτά είναι τα εξής:

* *Gymnostachyum affine*, Nees
* *[[Gymnostachyum ceylanicum]]* (γυμνοστάχυο το κεϋλανικό), Arn. & Nees
* *Gymnostachyum coriaceum*, Imlay
* *Gymnostachyum cumingianum*, Nees
* *Gymnostachyum decurrens*, Stapf
* *Gymnostachyum diversifolium*, C.B.Clarke
* *[[Gymnostachyum febrifugum]]*, Benth.
* *Gymnostachyum glabrum*, T.Anderson
* *Gymnostachyum glomeratum*, (Blume) Bremek.
* *Gymnostachyum glomeruliflorum*, Bremek.
* *Gymnostachyum gracile*, Bremek.
* *Gymnostachyum hirsutum*, T.Anderson
* *Gymnostachyum hirtistylum*, C.B.Clarke
* *Gymnostachyum hirtum*, Ridl.
* *Gymnostachyum insulare*, Ridl.
* *Gymnostachyum javanicum*, Nees
* *Gymnostachyum kanthanense*, Kiew
* *Gymnostachyum keithii*, Ridl.
* *Gymnostachyum larsenii*, Bremek.
* *Gymnostachyum lateriflorum*, (C.B.Clarke) B.Hansen
* *Gymnostachyum latifolium*, (Dalzell) T.Anderson
* *Gymnostachyum leptostachyum*, Nees
* *Gymnostachyum listeri*, Prain
* *Gymnostachyum longifolium* (γυμνοστάχυο το μακρόφυλλο), T.Anderson από T.Cooke
* *Gymnostachyum longispicatum*, Merr.
* *Gymnostachyum magis-nervatum*, C.B.Clarke
* *Gymnostachyum pallens*, C.B.Clarke
* *Gymnostachyum paniculatum*, T.Anderson
* *Gymnostachyum pictum*, Elmer
* *Gymnostachyum polyanthum*, Wight
* *Gymnostachyum polyneuron*, C.B.Clarke
* *Gymnostachyum pubescens*, (Lam.) M.R.Almeida
* *Gymnostachyum ridleyi*, C.B.Clarke
* *Gymnostachyum sahyadricum*, C.N.Mohanan, Remadevi & Binojk.
* *Gymnostachyum sanguinolentum*, (Nees) T.Anderson
* *Gymnostachyum scortechinii*, C.B.Clarke
* *Gymnostachyum signatum*, (Benoist) Imlay
* *Gymnostachyum simplicicaule*, C.B.Clarke
* *Gymnostachyum sinense*, (H.S.Lo) H.Chu
* *Gymnostachyum spiciforme*, (Elmer) Merr.
* *Gymnostachyum subacaule*, (Zoll. & Moritzi) Bremek.
* *Gymnostachyum subrosulatum*, H.S.Lo (συνώνυμο *Gymnostachyum kwangsiense*, H.S.Lo)
* *Gymnostachyum thwaitesii*, T.Anderson
* *Gymnostachyum tomentosum*, T.Anderson
* *Gymnostachyum trichosepalum*, Merr.
* *Gymnostachyum triflorum*, Ridl.
* *Gymnostachyum trilobum*, Ridl.
* *Gymnostachyum variegatum*, Hallier.f.
* *Gymnostachyum venustum*, (Wall.) T.Anderson
* *Gymnostachyum warrieranum*, K.M.P.Kumar, Balach. & V.B.Sreek.

## Φωτογραφίες

Αρχείο:Cryptophragmium ceylanicum0.jpg
Αρχείο:Cryptophragmium ceylanicum1.jpg
Αρχείο:Gymnostachyum febrifugum 01.jpg
Αρχείο:Gymnostachyum febrifugum 02.jpg
Αρχείο:Gymnostachyum febrifugum 03.JPG


## Παραπομπές




## Εξωτερικοί σύνδεσμοι
* 
* Το ''Gymnostachyum'' στα *[[Wikispecies]]*

Κατηγορία:Ακανθοειδή
Κατηγορία:Χλωρίδα της Ασίας
Κοινότητα Φανερωμένης

Με την ονομασία **κοινότητα Φανερωμένης** αναφέρονται 

* κοινότητα Φανερωμένης Άρτας 
* κοινότητα Φανερωμένης Θεσπρωτίας
* κοινότητα Φανερωμένης Τρικάλων 
* κοινότητα Φανερωμένης Ηρακλείου
Εκκλησία Σαν Φραντσέσκο Σαβέριο αλλα Γκαρμπατέλλα

Η **Εκκλησία Σαν Φραντσέσκο Σαβέριο αλλα Γκαρμπατέλλα** () είναι μια ενοριακή εκκλησία του 20ου αιώνα και καρδιναλική εκκλησία στη νότια Ρώμη, αφιερωμένη στον Φραντζέσκο Σαβέριο.

Η εκκλησία Σαν Φραντζέσκο Σαβέριο αλά Γκαρμπατέλα χτίστηκε το 1931-33.

Ο Καρόλ Βότζτιλα, αργότερα Πάπας Ιωάννης Παύλος Β ́, υπηρέτησε στην εκκλησία μετά τον Δεύτερο Παγκόσμιο Πόλεμο. Ήταν η πρώτη εκκλησία στη Ρώμη που επισκέφτηκε μετά την εκλογή του ως Πάπας το 1978. Ο Πάπας Παύλος ΣΤ΄ επισκέφθηκε επίσης το 1976.

Στις 21 Φεβρουαρίου 2001, έγινε καρδιναλική εκκλησία που θα διοικούσε ένας Καρδινάλιος-διακόνος.

## Παραπομπές


## Εξωτερικοί σύνδεσμοι
* 
*  

Κατηγορία:Κτίρια και κατασκευές στη Ρώμη
Κατηγορία:Σελίδες με μη επιθεωρημένες μεταφράσεις
Αμπουμπακαρί Κοϊτά

Ο **Αμπουμπακαρί Κοϊτά** (*Aboubakary Koita*, 20 Σεπτεμβρίου 1998) είναι επαγγελματίας ποδοσφαιριστής που αγωνίζεται ως επιθετικός στην ΑΕΚ. Γεννημένος στη Σενεγάλη σε οικογένεια μαυριτανικής καταγωγής, αγωνίζεται στην εθνική ομάδα της Μαυριτανίας. Κατέχει, επίσης, και τη βελγική υπηκοότητα. 

Ξεκίνησε την επαγγελματική του καριέρα στο Βέλγιο το 2016 στη Χέελ και το 2017 πήρε μεταγραφή για τη Γάνδη. Το 2019 έγινε παίκτης της Μπέβερεν και το 2021 υπέγραψε στη Σιντ-Τρέιντενσε. Τον Ιούλιο του 2024 υπέγραψε πενταετές συμβόλαιο με την ΑΕΚ. 

Με την εθνική Μαυριτανίας συμμετείχε Κύπελλο Εθνών Αφρικής 2023.

## Παραπομπές


Κατηγορία:Μαυριτανοί ποδοσφαιριστές
Κατηγορία:Βέλγοι ποδοσφαιριστές
Κατηγορία:Σενεγαλέζοι ποδοσφαιριστές
Κατηγορία:Ποδοσφαιριστές Εθνικής Μαυριτανίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές ΚΦ Κόρτραϊκ
Κατηγορία:Ποδοσφαιριστές ΣΚ Μπέβερεν
Κατηγορία:Ποδοσφαιριστές Σιντ-Τρέιντενσε ΦΦ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Τσάλεντζερ Προ Λιγκ
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Πατρίσια Κλάρκσον

Η **Πατρίσια Ντέιβις Κλάρκσον** (*Patricia Davies Clarkson*, 29 Δεκεμβρίου 1959) είναι Αμερικανίδα ηθοποιός. Έχει πολλούς πρωταγωνιστικούς και δεύτερους ρόλους σε διάφορες ταινίες, από ανεξάρτητες ταινίες έως μεγάλες παραγωγές κινηματογραφικών στούντιο. Οι διακρίσεις της περιλαμβάνουν μία Χρυσή Σφαίρα και τρία βραβεία Έμμυ Υψηλής Τηλεθέασης, εκτός από τις υποψηφιότητες για ένα βραβείο Όσκαρ και ένα βραβείο Tony.

Γεννήθηκε και μεγάλωσε στη Νέα Ορλεάνη από μητέρα πολιτικό και πατέρα διευθυντή σχολείου. Σπούδασε στη Δραματική σχολή του Πανεπιστημίου Φόρνταμ, πριν σπουδάσει στη Δραματική Σχολή του Γέιλ, από όπου αποφοίτησε με μεταπτυχιακό στις Καλές Τέχνες.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Έμμυ
Επαρχία Γκορανμπόι

Η **Επαρχία Γκορανμπόι** (αζερικά: *Goranboy rayonu*) είναι μία επαρχία στην περιοχή Γκαντζά-Ντασκασάν του Αζερμπαϊτζάν. Πρωτεύουσα της είναι η ομώνυμη πόλη και συνορεύει με την επαρχία Καλμπατζάρ στα νοτιοδυτικά, την επαρχία Ταρτάρ στα νοτιοανατολικά, την επαρχία Γιεβλάχ στα ανατολικά, την επαρχία Σαμούχ στα βόρεια, και την επαρχία Γκιοϊγκιόλ στα δυτικά.

## Εξωτερικοί σύνδεσμοι
* 


Γκορανμποι
Επίτροπος Οικονομίας και Παραγωγικότητας της Ευρωπαϊκής Ένωσης

Ο **Επίτροπος για την Οικονομία και την Παραγωγικότητα** είναι μέλος της Ευρωπαϊκής Επιτροπής. Ο σημερινός Επίτροπος Οικονομίας είναι ο Βάλντις Ντομπρόβσκις.

Από το 2014 έως το 2019 η θέση ονομαζόταν Επίτροπος Οικονομικών και Δημοσιονομικών Υποθέσεων, Φορολογίας και Τελωνείων. Μέχρι το 2014, η θέση ονομαζόταν Επίτροπος Φορολογίας και Τελωνειακής Ένωσης, Ελέγχου και Καταπολέμησης της Απάτης και προηγουμένως είχε χωριστεί πριν από το 2010, με τον έλεγχο να τελούσε υπό τον έλεγχο του Επιτρόπου Διοικητικών Υποθέσεων. Η θέση καταργήθηκε το 2014, όταν η Επιτροπή Γιούνκερ συγχώνευσε τη θέση με αυτή του χαρτοφυλακίου Οικονομικών και Χρηματοοικονομικών Υποθέσεων.

Η θέση είναι υπεύθυνη για την τελωνειακή ένωση και την φορολογική πολιτική της ΕΕ. Η Ευρωπαϊκή Ένωση έχει μια τελωνειακή ένωση από τη δημιουργία της Ευρωπαϊκής Οικονομικής Κοινότητας και αυτή η ένωση εκτείνεται στην Τουρκία, την Ανδόρα και τον Άγιο Μαρίνο. Από το 2010 ανέλαβε την ευθύνη για τον έλεγχο (απαλλαγή του προϋπολογισμού, εσωτερικός έλεγχος, καταπολέμηση της απάτης): ιδίως η Υπηρεσία Εσωτερικού Ελέγχου και η Ευρωπαϊκή Υπηρεσία Καταπολέμησης της Απάτης.

## Διατελέσαντες Επίτροποι

Οικονομίας
Επίτροπος Διεύρυνσης της Ευρωπαϊκής Ένωσης

Ο **Επίτροπος για τη Γειτονία και τη Διεύρυνση** είναι το μέλος της Ευρωπαϊκής Επιτροπής που είναι υπεύθυνο για την επίβλεψη της διαδικασίας προσχώρησης των υποψήφιων νέων κρατών μελών και των σχέσεων με εκείνα που συνορεύουν με την Ευρωπαϊκή Ένωση. Ο σημερινός επίτροπος, από τον Δεκέμβριο του 2019, είναι ο Όλιβερ Βάρχελι.

Επί του παρόντος υπάρχουν οκτώ υποψήφιες χώρες, συγκεκριμένα η Αλβανία, η Βοσνία και Ερζεγοβίνη, η Μολδαβία, το Μαυροβούνιο, η Βόρεια Μακεδονία, η Σερβία, η Τουρκία και η Ουκρανία. Δύο χώρες αναγνωρίζονται ως πιθανές υποψήφιες χώρες, συγκεκριμένα η Γεωργία και το Κοσσυφοπέδιο. 

Το καθεστώς υποψηφιότητας χορηγήθηκε πιο πρόσφατα στη Βοσνία και Ερζεγοβίνη τον Δεκέμβριο του 2022, και η λεγόμενη «Ευρωπαϊκή Προοπτική» αναγνωρίζει μια χώρα ως πιθανή υποψήφια χώρα για τη Γεωργία τον Ιούνιο του 2022. Η πολιτική γειτονίας κατευθύνεται προς τα Δυτικά Βαλκάνια, τις χώρες στα ανατολικά σύνορα της ΕΕ, που συχνά αναφέρονται ως η Ανατολική Εταιρική Σχέση ή η τριάδα προσχώρησης, και στις ακτές της Μεσογείου, που αναφέρονται ως Νότια Γειτονία και συχνά συμμετέχουν στην μορφή της Ένωσης για τη Μεσόγειο.

## Ιστορικό

### Όλι Ρεν
Ο Όλι Ρεν έγινε Ευρωπαίος Επίτροπος το 2004, μετά τη διεύρυνση σε 10 νέες χώρες. Το 2007 επέβλεψε την ένταξη της Ρουμανίας και της Βουλγαρίας στην Ευρωπαϊκή Ένωση. Το 2004, χορηγήθηκε καθεστώς υποψηφίου στην Κροατία. Το 2005, χορηγήθηκε καθεστώς υποψηφίου στην πΓΔΜ.

Ως Επίτροπος, ο Ρεν συμμετείχε στη διεύρυνση προς τα Δυτικά Βαλκάνια και την Τουρκία, ενθαρρύνοντας τη μεταρρύθμιση σε αυτές τις χώρες. Το 2006 είδε την ανεξαρτησία του Μαυροβουνίου και χωριστές ενταξιακές συνομιλίες που ξεκίνησαν με αυτό.

Το 2007 χαιρέτισε την πρόταση των Ηνωμένων Εθνών για το Κοσσυφοπέδιο του Μάρτι Αχτισάαρι, η οποία υποστήριζε την σχεδόν ανεξαρτησία της περιοχής και τις χωριστές ενταξιακές διαπραγματεύσεις με την Ευρωπαϊκή Ένωση.

### Στέφαν Φούλε
Η Κροατία προσχώρησε στην Ένωση το 2013.

## Διατελέσαντες Επίτροποι

## Δείτε επίσης

* Πιθανή διεύρυνση της Ευρωπαϊκής Ένωσης
* Ένταξη της Σερβίας στην Ευρωπαϊκή Ένωση
* Ένταξη του Μαυροβουνίου στην Ευρωπαϊκή Ένωση
* Ένταξη της Ουκρανίας στην Ευρωπαϊκή Ένωση
* Ένταξη του Κοσσυφοπεδίου στην Ευρωπαϊκή Ένωση

Γειτονίας και Διεύρυνσης
Επίτροπος Θέσεων Εργασίας και Κοινωνικών Δικαιωμάτων της Ευρωπαϊκής Ένωσης

Ο **Επίτροπος Επίτροπος Θέσεων Εργασίας και Κοινωνικών Δικαιωμάτων** είναι μέλος της Ευρωπαϊκής Επιτροπής. Η θέση είχε προηγουμένως τίτλο ως Επίτροπος Απασχόλησης, Κοινωνικών Υποθέσεων, Δεξιοτήτων και Εργατικής Κινητικότητας μέχρι το 2019.

Το χαρτοφυλάκιο είναι υπεύθυνο για θέματα που σχετίζονται με την απασχόληση, τις κοινωνικές υποθέσεις, τις δεξιότητες και την κινητικότητα της εργασίας. Περιλαμβάνει επίσης τον συντονισμό του Ευρωπαϊκού Κοινωνικού Ταμείου (ΕΚΤ), του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) και τη διαχείριση του Προγράμματος της ΕΕ για την Απασχόληση και την Κοινωνική Καινοτομία (EaSI), το οποίο συγκεντρώνει τρία προγράμματα της ΕΕ από το 2014, συγκεκριμένα το EURES, PROGRESS και Μικροχρηματοδότηση Progress.

## Διατελέσαντες Επίτροποι

Απασχόλησης και Κοινωνικών Δικαιωμάτων
Επίτροπος Εμπορίου και Οικονομικής Ασφάλειας της Ευρωπαϊκής Ένωσης

Ο **Επίτροπος Εμπορίου και Οικονομικής Ασφάλειας** είναι το μέλος της Ευρωπαϊκής Επιτροπής που είναι υπεύθυνο για την κοινή εμπορική πολιτική της Ευρωπαϊκής Ένωσης.

## Αρμοδιότητες
Ο Επίτροπος ηγείται της Γενικής Διεύθυνσης Εμπορίου για τον καθορισμό της εμπορικής πολιτικής της ΕΕ, η οποία υπάγεται αποκλειστικά στην εντολή της ΕΕ από τη Συνθήκη της Ρώμης. Λόγω του μεγέθους της ευρωπαϊκής οικονομίας, που είναι η μεγαλύτερη αγορά στον κόσμο και έχοντας ένα τεράστιο κομμάτι του παγκόσμιου εμπορίου, αυτή η θέση μπορεί να είναι πολύ σημαντική για τις συναλλαγές με άλλες παγκόσμιες οικονομικές δυνάμεις όπως η Κίνα ή οι Ηνωμένες Πολιτείες. 

Ο Επίτροπος ορίζει τα εμπορικά συμφέροντα της ΕΕ και διαπραγματεύεται διμερείς, περιφερειακές ή πολυμερείς συμφωνίες με τρίτες χώρες. Παρακολουθούν επίσης την εφαρμογή τέτοιων συμφωνιών και αντιμετωπίζουν τυχόν αθέμιτες πρακτικές, σχεδιάζουν και παρακολουθούν εσωτερικές και εξωτερικές πολιτικές σχετικά με το διεθνές εμπόριο, διασφαλίζουν τη συνέπεια στις εξωτερικές πολιτικές της ΕΕ και παρέχουν ενημερωμένες δημόσιες και βιομηχανικές οικονομικές πληροφορίες.

### Παγκόσμιος Οργανισμός Εμπορίου
Η ΕΕ είναι μέλος του Παγκόσμιου Οργανισμού Εμπορίου (ΠΟΕ) από μόνη της από την ίδρυση του ΠΟΕ την 1η Ιανουαρίου 1995, μαζί με τα κράτη μέλη του. Μέχρι την 1η Δεκεμβρίου 2009, ήταν μέλος του ΠΟΕ με το όνομα Ευρωπαϊκές Κοινότητες και όχι Ευρωπαϊκή Ένωση.

Η ΕΕ σχηματίζει τη δική της τελωνειακή ένωση με κοινό εξωτερικό δασμολόγιο και εμπορική διεθνή εμπορική πολιτική, πράγμα που σημαίνει ότι η ΕΕ λειτουργεί ως ενιαίος παράγοντας στον ΠΟΕ, εκπροσωπούμενη από την Ευρωπαϊκή Επιτροπή.

Η εμπορική πολιτική της ΕΕ αποφασίζεται από την Επιτροπή του Άρθρου 133 – που πήρε το όνομά της από το άρθρο των Συνθηκών της ΕΕ στις οποίες βασίζεται η εμπορική της πολιτική – η οποία συγκεντρώνει την Επιτροπή και τα κράτη μέλη για να αποφασίσουν την πολιτική. Οι πραγματικές διαπραγματεύσεις διεξάγονται από τη Γενική Διεύθυνση Εμπορίου της Επιτροπής υπό την εποπτεία του Επιτρόπου Εμπορίου.

Ωστόσο, τα τρέχοντα σχέδια για την Ευρωπαϊκή Υπηρεσία Εξωτερικής Δράσης (ΕΥΕΔ) ενδέχεται να μεταφέρουν τις εμπορικές σχέσεις και τις σχέσεις με τον ΠΟΕ από την Επιτροπή στην ΕΥΕΔ και στον Ύπατο Εκπρόσωπο της Ένωσης για Εξωτερικές Υποθέσεις και Πολιτική Ασφάλειας.

Η ΕΕ έχει εμπλακεί σε μεγάλο αριθμό εμπορικών διαφορών με άλλα μέλη του ΠΟΕ, κυρίως με τις Ηνωμένες Πολιτείες, έχοντας προσφύγει 81 υποθέσεις στον ΠΟΕ, είχαν ασκήσει 67 εναντίον της και ήταν τρίτο μέρος σε άλλα 88, από τον Μάρτιο του 2010.

## Διατελέσαντες Επίτροποι

## Παραπομπές

Εμπορίου
Χωρίς βλάβη της γενικότητας

***Χωρίς βλάβη της γενικότητας*** (συχνά συντομογραφείται σε **Χβτγ** · συχνά αναφέρεται και ως ***χωρίς απώλεια της γενικότητας***) είναι μια έκφραση που χρησιμοποιείται συχνά στα μαθηματικά. Ο όρος χρησιμοποιείται για να υποδηλώσει την υπόθεση ότι αυτό που ακολουθεί επιλέγεται αυθαίρετα, περιορίζοντας έτσι την υπόθεση σε μια συγκεκριμένη περίπτωση, αλλά αυτό δεν επηρεάζει την εγκυρότητα της απόδειξης γενικά. Οι υπόλοιπες περιπτώσεις είναι αρκετά παρόμοιες με αυτή που παρουσιάστηκε, ώστε η απόδειξή τους ακολουθεί ουσιαστικά την ίδια λογική. Ως αποτέλεσμα, από τη στιγμή που δίνεται μια απόδειξη για τη συγκεκριμένη περίπτωση, είναι τετριμμένη η προσαρμογή της για να αποδειχθεί το συμπέρασμα σε όλες τις άλλες περιπτώσεις.

Σε πολλά σενάρια, η χρήση του "χωρίς βλάβη της γενικότητας" καθίσταται δυνατή από την παρουσία συμμετρίας. Για παράδειγμα, εάν κάποια ιδιότητα *P*(*x*,*y*) των πραγματικών αριθμών είναι γνωστό ότι είναι συμμετρική στα *x* και *y*, δηλαδή ότι το *P*(*x*,*y*) είναι ισοδύναμο με το *P*(*y*,*x*), τότε αποδεικνύοντας ότι το *P*(*x*,*y*) ισχύει για κάθε *x* και *y*, μπορούμε να υποθέσουμε "χωρίς βλάβη της γενικότητας" ότι *x* ≤ *y*. Δεν υπάρχει βλάβη της γενικότητας σε αυτή την υπόθεση, αφού μόλις αποδειχθεί η περίπτωση *x* ≤ *y* ⇒ *P*(*x*,*y*), ακολουθεί η άλλη περίπτωση με την εναλλαγή των *x* και *y*&#x200A;: *y* ≤ *x* ⇒ *P*(*y*,*x*), και από τη συμμετρία του *P*, αυτό συνεπάγεται ότι *P*(*x*,*y*), δείχνοντας έτσι ότι το *P*(*x*,*y*) ισχύει για όλες τις περιπτώσεις.

Από την άλλη πλευρά, εάν δεν μπορεί να καθοριστεί ούτε μία τέτοια συμμετρία ούτε κάποια άλλη μορφή ισοδυναμίας, τότε η χρήση του "χωρίς βλάβη της γενικότητας" είναι εσφαλμένη και μπορεί να οδηγήσει σε μια ανακολουθία, το οποίο είναι ένα είδος εσφαλμένου επιχειρήματος κατά την λογική.

## Παράδειγμα
Θεωρήστε το ακόλουθο θεώρημα (το οποίο είναι μια περίπτωση της αρχής του περιστερώνα):

Μία απόδειξη:

Το παραπάνω επιχείρημα λειτουργεί επειδή η ίδια ακριβώς συλλογιστική θα μπορούσε να εφαρμοστεί εάν γινόταν η εναλλακτική υπόθεση, δηλαδή ότι το πρώτο αντικείμενο είναι μπλε, ή, παρομοίως, ότι οι λέξεις "κόκκινο" και "μπλε" μπορούν να ανταλλάσσονται ελεύθερα στη διατύπωση της απόδειξης. Ως αποτέλεσμα, η χρήση του "χωρίς βλάβη της γενικότητας" ισχύει σε αυτή την περίπτωση.

## Βιβλιογραφικές αναφορές



Κατηγορία:Μαθηματική ορολογία
Επίτροπος Ισότητας της Ευρωπαϊκής Ένωσης

Ο **Ευρωπαίος Επίτροπος για την Ισότητα** είναι μια θέση στην Ευρωπαϊκή Επιτροπή. 

Το χαρτοφυλάκιο είχε προηγουμένως συνδυαστεί με τη Δικαιοσύνη ως Επίτροπος Δικαιοσύνης, Καταναλωτών και Ισότητας των Φύλων υπό την επίτροπο Βιέρα Γιούροβα. Ωστόσο, τα δύο χαρτοφυλάκια χωρίστηκαν τον Δεκέμβριο του 2019. 

Η Χατζά Λαμπίμπ υπηρετεί ως Επίτροπος Ισότητας, παράλληλα με τα καθήκοντά της Επίτροπος Ετοιμότητας και Διαχείρισης Κρίσεων.

## Αρμοδιότητες
Η θέση δημιουργήθηκε το 2010 με τη διαίρεση του προηγούμενου χαρτοφυλακίου Δικαιοσύνης, Ελευθερίας και Ασφάλειας σε μια θέση Δικαιοσύνης και μια θέση ασφαλείας: τον Επίτροπο Εσωτερικών Υποθέσεων. Αυτή η διάσπαση έγινε ως παραχώρηση προς τους Φιλελεύθερους στο Ευρωπαϊκό Κοινοβούλιο για να κερδίσουν την υποστήριξή τους για τη δεύτερη Επιτροπή Μπαρόζο.

Στις αρμοδιότητες του Επιτρόπου περιλαμβάνονται ː

* η Ενίσχυση της δέσμευσης της Ευρώπης για ένταξη και ισότητα υπό όλες τις έννοιες, ανεξαρτήτως φύλου, φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας ή σεξουαλικού προσανατολισμού.
* ο Ηγετικός ρόλος στην καταπολέμηση των διακρίσεων και ανάπτυξη νομοθεσίας της ΕΕ κατά των διακρίσεων.
* ο Ηγετικός ρόλος στην εφαρμογή της Σύμβασης των Ηνωμένων Εθνών για τα Δικαιώματα των Ατόμων με Αναπηρία.
* η Ανάπτυξη ευρωπαϊκής στρατηγικής για το φύλο για την αντιμετώπιση των φραγμών για τις γυναίκες, συμπεριλαμβανομένης της ενσωμάτωσης της διάστασης του φύλου και της ισότητας στην εργασία με δεσμευτική διαφάνεια στις αμοιβές.
* η Διασφάλιση της πλήρους εφαρμογής της Οδηγίας για την ισορροπία μεταξύ εργασίας και προσωπικής ζωής.
* η Πρόοδος σχετικά με την οδηγία για τις γυναίκες στα διοικητικά συμβούλια με τα κράτη μέλη και προώθηση της χειραφέτησης των γυναικών και των κοριτσιών.
* η Ενίσχυση της αντίδρασης της ΕΕ στη βία λόγω φύλου.
* η Διερεύνηση της προσθήκης της «βίας κατά των γυναικών» στον κατάλογο των εγκλημάτων της ΕΕ και υποστήριξη της προσχώρησης της ΕΕ στη Σύμβαση της Κωνσταντινούπολης.

## Διατελέσαντες Επίτροποι

## Δείτε επίσης

* Χάρτης των Θεμελιωδών Δικαιωμάτων της Ευρωπαϊκής Ένωσης
* Οργανισμός Θεμελιωδών Δικαιωμάτων της Ευρωπαϊκής Ένωσης

## Παραπομπές

Ισότητας
Επίτροπος Χρηματοπιστωτικών Υπηρεσιών και της Ένωσης Αποταμιεύσεων και Επενδύσεων της Ευρωπαϊκής Ένωσης

Ο **Επίτροπος Χρηματοπιστωτικών Υπηρεσιών και της Ένωσης Αποταμιεύσεων και Επενδύσεων** είναι το μέλος της Ευρωπαϊκής Επιτροπής που είναι αρμόδιο για τραπεζικά και χρηματοοικονομικά θέματα. 

Σημερινή Επίτροπος είναι η Μαρία Λουίς Αλμπουκέρκε.

## Αρμοδιότητες
Η θέση είναι υπεύθυνη για τη διασφάλιση της κατάλληλης ρύθμισης και εποπτείας των χρηματοπιστωτικών αγορών, ώστε να είναι σταθερές, ανταγωνιστικές και διαφανείς, στην υπηρεσία της απασχόλησης και της ανάπτυξης. Αυτό περιλαμβάνει την πλήρη εφαρμογή της Τραπεζικής Ένωσης. Είναι επίσης υπεύθυνοι για τη δημιουργία μιας Ένωσης Κεφαλαιαγορών έως το 2019 και για τα 28 κράτη μέλη της ΕΕ, και τη μεγιστοποίηση των οφελών των κεφαλαιαγορών και των μη τραπεζικών χρηματοπιστωτικών ιδρυμάτων για την υπόλοιπη οικονομία, και ειδικότερα ΜΜΕ.

Επιπλέον, η θέση είναι υπεύθυνη για την πρόταση μέτρων για τη βελτίωση της αποτελεσματικότητας των χρηματοοικονομικών υπηρεσιών για τους καταναλωτές και τους ιδιώτες επενδυτές και για την προώθηση της παγκόσμιας συνέπειας στη ρύθμιση και την εφαρμογή συμφωνημένων προτύπων και αρχών σε συνεργασία με διεθνείς εταίρους.

## Διατελέσαντες Επίτροποι

Χρηματοπιστωτικές Υπηρεσίες, Χρηματοπιστωτική Σταθερότητα και Ένωση Κεφαλαιαγορών
Επίτροπος Διεθνών Εταιρικών Σχέσεων της Ευρωπαϊκής Ένωσης

Ο **Επίτροπος για τις Διεθνείς Συνεργασίες**, πρώην Ευρωπαίος Επίτροπος Διεθνούς Συνεργασίας και Ανάπτυξης, είναι το μέλος της Ευρωπαϊκής Επιτροπής που είναι υπεύθυνο για την επίβλεψη της διεθνούς συνεργασίας και αναπτυξιακής πολιτικής της Ευρωπαϊκής Ένωσης και επικεφαλής της Γενικής Διεύθυνσης Διεθνών Συνεργασιών (DG INTPA). 

Η θέση είχε προηγουμένως τίτλο Επίτροπος Διεθνούς Συνεργασίας και Ανάπτυξης. 

Ο Επίτροπος πρέπει να διασφαλίσει ότι η Ευρωπαϊκή Επιτροπή μπορεί να προσαρμόσει την αναπτυξιακή πολιτική της ΕΕ στις εξελισσόμενες ανάγκες των χωρών εταίρων της ΕΕ, τηρώντας τις δεσμεύσεις της ΕΕ στους Αναπτυξιακούς Στόχους της Χιλιετίας (ΑΣΧ) και την εξάλειψη της φτώχειας στο πλαίσιο της βιώσιμης ανάπτυξης. 

Εν ενεργεία Επίτροπος είναι ο Γιόζεφ Σίκελα.

## Αρμοδιότητες
Ο Επίτροπος Διεθνών Εταιρικών Σχέσεων πρέπει να επικεντρωθεί στα εξής:

Ο κύριος στόχος θα είναι να διασφαλιστεί ότι το ευρωπαϊκό μοντέλο ανάπτυξης θα εξελιχθεί σύμφωνα με τις νέες παγκόσμιες πραγματικότητες. Θα πρέπει να είναι στρατηγικό και αποτελεσματικό, να δημιουργεί αξία για τα χρήματα και να συμβάλλει σε ευρύτερες πολιτικές προτεραιότητες. - Με βάση την τρέχουσα Βιώσιμη Συμμαχία ΕΕ-Αφρικής, Προετοιμασία νέας συνολικής στρατηγικής για την Αφρική

* Ολοκλήρωση των διαπραγματεύσεων για μια συμφωνία μετά το Κοτονού με τις χώρες από την ομάδα κρατών της Αφρικής, της Καραϊβικής και του Ειρηνικού. 
* Εξασφάλιση ότι το θεματολόγιο της ευρωπαϊκής εξωτερικής οικονομικής βοήθειας 2030 για τη βιώσιμη ανάπτυξη και οι στόχοι βιώσιμης ανάπτυξης που περιλαμβάνονται σε αυτό
* Διασφάλιση ότι η ισότητα των φύλων και η ενδυνάμωση των γυναικών και των κοριτσιών θα συνεχίσουν να αποτελούν κορυφαία προτεραιότητα στις διεθνείς μας πολιτικές συνεργασίας και ανάπτυξης.
* Αφιερωμένη εστίαση στην υποστήριξη της κοινωνίας των πολιτών σε όλο τον κόσμο. Πρέπει να διασφαλίσουμε ότι θα έχουν πολύ μεγαλύτερο ρόλο στο σχεδιασμό και την εφαρμογή ευρωπαϊκών πολιτικών, προγραμμάτων και έργων.
* Συνεργασία με άλλους Επιτρόπους για τη διευκόλυνση μιας ταχείας συμφωνίας για το Μηχανισμό Γειτονίας, Ανάπτυξης και Διεθνούς Συνεργασίας μετά το 2020

Η Γενική Διεύθυνση Ανάπτυξης και Συνεργασίας πρέπει να αναφέρεται στον Επίτροπο Διεθνούς Συνεργασίας και Ανάπτυξης, κάτι που βοηθά τον Επίτροπο να εκπληρώσει τις ευθύνες του.

## Διατελέσαντες Επίτροποι

## Εξωτερικοί Σύνδεσμοι
Ιστοσελίδα Επιτρόπου

Διεθνών Εταιρικών Σχέσεων
Τίμοθι Σπολ

Ο **Τίμοθι Λέοναρντ Σπολ** (*Timothy Leonard Spall*, 27 Φεβρουαρίου 1957) είναι Άγγλος ηθοποιός και παρουσιαστής. Έλαβε αναγνώριση για τους ρόλους του στο θέατρο και τον κινηματογράφο. Είναι γνωστός για τις συνεργασίες του με τον σκηνοθέτη Μάικ Λι, παίζοντας σε έξι από τις ταινίες του: *Home Sweet Home* (1982), *Life is Sweet* (1990), ''Μυστικά και ψέματα'' (1996), *[[Η παράσταση μιας ζωής]]* (1999), *Όλα ή τίποτα* ( 2002) και *Ο κύριος Τέρνερ* (2014).

Ήταν υποψήφιος για το BAFTA Καλύτερου Ηθοποιού σε Πρωταγωνιστικό Ρόλο για τον ρόλο του στο *Μυστικά και ψέματα* και έλαβε το Βραβείο Ανδρικού Ρόλου στο Φεστιβάλ Καννών για την ερμηνεία του Ουίλλιαμ Τέρνερ στο *Ο κύριος Τέρνερ*. Το 2000 ορίστηκε Αξιωματικός του Τάγματος της Βρετανικής Αυτοκρατορίας από τη Βασίλισσα Ελισάβετ Β'. Το 2024 κέρδισε το τηλεοπτικό βραβείο BAFTA για τον Καλύτερο Ηθοποιό σε Πρωταγωνιστικό Ρόλο, για την ερμηνεία του ως Peter Farquhar στη σειρά *The Sixth Commandment*.

## Παραπομπές


Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βραβευμένοι με BAFTA
Κατηγορία:Αξιωματικοί του Τάγματος της Βρετανικής Αυτοκρατορίας
Επίτροπος Εσωτερικών Υποθέσεων και Μετανάστευσης της Ευρωπαϊκής Ένωσης

Ο **Επίτροπος Εσωτερικών Υποθέσεων και Μετανάστευσης** είναι μέλος της Ευρωπαϊκής Επιτροπής. 

Στις αρμοδιότητές του περιλαμβάνονται η εσωτερική ασφάλεια, η καταπολέμηση της τρομοκρατίας, η επιβολή του νόμου, η μεταναστευτική πολιτική, ο έλεγχος των συνόρων και η διατήρηση της ακεραιότητας του χώρου Σένγκεν.

Η θέση δημιουργήθηκε το 2010 με τη διαίρεση του προηγούμενου χαρτοφυλακίου Δικαιοσύνης, Ελευθερίας και Ασφάλειας σε μια θέση προσανατολισμένη στην ασφάλεια  και σε μια θέση με επίκεντρο τη δικαιοσύνη, τα ατομικά και θεμελιώδη δικαιώματα. Η Γενική Διεύθυνση είναι της Μετανάστευσης και των Εσωτερικών Υποθέσεων.

## Διατελέσαντες Επίτροποι

Εσωτερικών Υποθέσεων